钦定古今图书集成/方舆汇编/职方典/第1350卷 > 肇庆府祠庙考 通志府志合载
## 钦定古今图书集成/方舆汇编/职方典/第1350卷 > 肇庆府祠庙考 通志府志合载

本府。〈高要县附郭。〉

风云雷雨山川坛　明洪武初，立于社稷坛之西，与社稷坛同祭。

社稷坛　“明洪武初，立于府城西三里。每岁春秋仲月上戊祭。”

郡厉坛　“明洪武初，立于城北一里。”

城隍庙　在府署西二百步。元至正间，总管潘文郁建。明宣德六年，知府王罃增修庙寝、廊房、仪门、大门。天顺八年，县丞李均增建拜亭二楹。弘治癸丑，知府黄琥撤而新之。岁春秋二仲，合祭于“风云雷雨山川坛。”

包公祠　在西门内，祀宋包拯。

濂溪祠　在东门外三里，即天妃庙旧址。明嘉靖四年，知府曾直改建，祠周元公敦颐，以敦颐尝提点刑狱于广，乃过化地也。春秋二仲次丁致祭。

忠节祠　在城北门外，即旧净明寺地。明嘉靖二年，提学魏校毁淫祠，知府曾直乃合“八贤” 而祠之。唐中书令张文贞公柬之、太尉李文肃公绅、宋少师刘忠肃公挚、学士邹忠公浩、致堂胡公寅、忠简胡公铨，少师留忠宣公正、少傅张越国公世杰等八人。

陈大尹庙　在府城东河畔，祠明高要知县陈忠卫。

惠爱祠　在府城东七十里横查都。明同知张吉尝筑丰乐大堤，高要四会三水，三邑之民皆蒙其利。嘉靖间，西潦泛溢，而丰乐以堤得完。民追思之，建祠祀焉。

吴公祠　：在崧台书院右，即仰湖书院。门人梁景先，为明都御史吴桂芳建。

总督吴公祠　在府学左，祠明都御史吴华文。五显庙　在石头顶。宋宝祐中建，后废为“崧台书院” ，今改建于龙津坊。

江东王庙　在石头顶。宋郡守朱显之建，后并为“崧台书院。”

晏公庙　在城西南景星坊。明洪武间建。天顺六年，西贼逼境，以其近城，撤之，后迁水关门左。圣妃顺济庙　在城东擢英坊。宋太守朱显之建，寻废为“濂溪书院。”

洪圣庙　明洪武间敕祭，盖南渎尊神，今州县各乡皆立庙。《旧志》载：小石顶一座。

兰陵庙　在城东擢英坊，宋郡守李麟建。神姓王氏，居东厢兰陵巷，性贞烈，宋封“兰陵明惠夫人。”

明直庙　在城东昇俊坊。宋庆历中建。神姓梁，兄弟四人以“明直” 称。元毁于火，今为民居。龙母庙　在龙潭都。宋咸淳中建，以奉蒲媪，居人相继修葺。明万历中，郡守郑一麟别建于黄江沙，后因西潦冲毁。今乡人移建堤上。

杨舍庙　在城南滨江，元延祐中建。神广州人，姓杨名顺，溺江水死，尸浮向城南岸推之，复逆流回，如是三四，且数日不朽。郡人以为神，具衣冠葬之，因为立庙。

衙头公庙　在城西一里，后梁乾道二年建。康王庙　在府治东北隅，即道果无漏康真君也。宋绍兴间，郡守李麟建。

石峒庙　在郡北十馀里，宋吕成有《记》。

金花庙　在北门外

十王庙　在城外西北

白马庙　在西门外

青龙庙　在城外西北

赤水庙　在桂林都，宋咸淳中建。神姓莫行三，平生勇敢，草寇劫掠，有捍御功，人感祀之。灵龟庙　在长利都，元至正年建。神本都人，姓卢名僧，遇乱能保障乡里，乡人祀之。

太上老君庙　：在龙潭都，康熙二年建。

都头庙　在赤勘都。明万历间建。

古洪圣庙　在水坑都。今庙宇所在都有。岭南人庙祀，惟此最多。

关帝祠　在府治东门内。明崇祯三年，巡道李栻捐俸增高之。郡守陆鏊新其像。

皇清顺治十六年，督抚李栖凤重修，有记。

文昌祠　在城西景星坊。宋郡守包拯建，今为西察院址。明万历间，副使王泮又建于石头冈。崇祯五年，知县张明熙又建于宝月台右。

皇清康熙十二年，知府史树骏又建阁于旧“理刑馆。”

东

总督凌公生祠　在府城西。明总督凌云翼有平罗旁功，民立祠祀之，有副都御史庞尚鹏记。祠今圮。

孚德祠　在府治西，为明知府邹光祚建，有提学佥事胡挺兰《记》，今圮。

王公生祠　在崇禧塔侧，为明副使王泮建。祀田岁租七十石。鱼塘二口，铺二所供祭。有按察使李学一“记。” 崇祯五年，制府王业浩偕郡守陆鏊来游，有诗并记勒石。

思德祠　在府城东百二十里新罗都北港堤上。祀明开港窦知府王泮，善后知府郑一麟、护堤知府戴禧，港内士民建。

郑公生祠　祀明知府郑一麟，原建在晋唐冈，今迁星岩泰山宫右，今改建晋兴庵，郑祀废。戴公祠　在府治西，包公祠之后，祠知府戴禧。永赖祠　在府治东，府学右，旧为端溪别署。明万历戊午，知府陈谟为总督，两广军门周嘉谟并巡按御史田生金，发帑修筑高要、高明、四会圩堤，有功改建。御史区大伦有“记。” 祠今踞为铺舍。

陆公生祠　在府城北宝月台右，即宣公接武书院。士民为明知府陆鏊建，有《去思碑》。其祠今圮。

刘公生祠　在崇禧塔之东。祀明督府刘公继文。万历十九年建。有广利渡一只，铺四间供祭。渡今废。铺岁佃供祭。有黄凤翔《记》。

张公祠　在府学右数十武。明崇祯十四年，士民为督府张镜心建祠，今踞为铺舍。

熊公祠　在星岩水月宫右。明崇祯九年，为督府熊文灿建。岁租一千石供祭。

督府三公祠　：顺治十一年，李率泰开府两粤，多善政，民感之，为立祠于阅江楼右。后王国光、李栖凤皆有德于民，并附祀。

闵公祠　在天宁寺禅堂左，士民为郡守闵子奇建。

四会县

风云雷雨山川坛　在贞山都，去县十里。社稷坛　在东门外社山都。明正德二年，知县张思齐建。

“《邑万》坛　” 在城北漏泽园旁。

旗纛庙　：在城西边，今为关帝庙。

城隍庙　在县署西。明洪武二年立。

土地祠　：在县治仪门外之左。春秋仲月上戊日祭。

晏公庙　在兴贤都。明洪武十八年，立神显应于江湖。知县姜真一赴任，道经鄱阳湖，风浪大作，祝神得免莅任，乃立庙祀之。嘉靖四十三年，乡民叶与等重修。

五显庙　在县治东。明嘉靖三十四年重立。东岳庙　在城南一里兴贤都。明万历八年重建。

阳山庙　在县西二十里隆湖都。宋皇祐时，阳山人，姓徐，失其名。山贼流劫，公因父病，代父统兵御之。力战，奋不顾身，贼刃去其首，犹能执旗押障，竟败其贼。尝有护国功，今合祭于旗纛。朱文公祠　在县治西。丁后一日祭。

惠爱祠　在县之左。明正德间，知县萧樟、隆庆间知县俞文达，皆有惠爱，民祀之。

陈公祠　在金鸡山。明万历间，为同知陈露立，今废。

贞烈祠　在贞山下。祀“文仙。” 宋主簿陈公奉有祀。

烈女祠　在县龙华寺之左。明崇祯间，奉旨建祠，祀烈女梁氏。

包公祠　旧在县仪门左。明嘉靖二年，知县萧樟建。后知县金龄改建县东一里。三十七年，知县张文光迁于县治之左。

濂溪祠　在城东二里。明嘉靖初，知县萧樟以龙母庙改建。

怀德祠　在绥水南大洲上。明嘉靖三十六年，为提督都御史谈恺、王钫建，配以参政王国祯、同知吕天恩。

新兴县

风云雷雨山川坛　在城南半里上寨地。明洪武初，知县程希灏与社稷坛同建。

社稷坛　在城外西北二里。明洪武五年，知县程希灏建。

邑厉坛　在城北一里

城隍庙　在县治东

旗纛庙　：在县治西参将府旁。今拟迁于教场，以便出师祭旗行礼。

关帝庙　在县城内十字街。深三丈七尺，阔二丈八尺。外铺四间，千户所收租奉祀。明万历二十四年，千户康集、陈瑚等创阁于庙门。

东山庙　在县东南二十里仁丰都逻陈村。旧名“陈将军庙。” 唐武德二年建，宋熙宁十年敕封。明依额。

佐隍庙　在县治西南

真武庙　在城北河东峡山。明万历十五年，邑人募缘鼎建。庙前为大坊，入为来青阁，右为“正冠亭” ，有《碑记》。

五显祠　在县治东。元至顺二年建，至正间重修。明成化五年，迁建新昌驿南。深二丈二尺，阔二丈。

岳王庙　在县治一里

长生庙　在县南城外。明隆庆庚午，乡人鼎建。今分为上下二庙。

洪圣庙　在县东南朝岳坊，宋绍兴辛卯建。龙母庙　在县北城外登云坊，元延祐二年建。天妃庙　在县西一里，有井清洌。

碧冈庙　在县西锦水坊，深五丈，阔三丈一尺，《乡约》寓焉。

梓潼庙　在县北峡山。旧庙久废，明万历丙辰，邑人募缘重修，岁就倾圮。崇祯十二年，重新创建，寻又圮。邑恩贡生冯燧重修。

兰陵庙　，在县治南，深三丈，阔一丈八尺。旧祀胡澹庵公，因前有白马庙，圮附“兰陵祠” 并祭。当为正之。

龙贵庙　在照会都。元至正间建。

洞口庙　在照会都，宋绍兴中建。

锦山庙　在宁化都锦山。

松山庙　在县东四十五里。庙前一潭，中有巨石，祷雨辄应。

金灵庙　在照会都

白马庙　在照会都，元至正间建。

康公庙　在县北夹冈。明万历十八年建。五贤祠　在县城外东南隅，祀宋学士胡公铨。后增入唐张公柬之、宋胡公寅。明万历十九年，复入宋邹公浩、刘公挚，为“五贤。”

王公祠　在县东城外水东岸坊，明万历年间建，祀知县金谿、王民顺，并置。有田塘，在于布夏村。

《姚公德惠祠　》在县东街按察司之旁，城隍庙之左。初为府馆，明万历四十五年为知县姚舜牧建，共祠堂二座。其前座左右共铺四间，卖入城隍庙，为香灯之需，其馀地一亩，崇祯年间奉旨变卖于民间，至

皇清顺治十一年，西寇将后座及前座与左右铺并。

原馀地与祠后“鱼塘” 一口一概拆填，造为行宫。今为“上司行台。” 而姚公与王公、杨公、周公合祀于“筠城书院。”

杨公祠　在县北郊，即莲池书院。明万历三十三年，为知县杨成乔建。地深二十馀丈，广十丈，有田租一百六十五石，载米二石七斗五升。新兴乡正斗初，新兴儒学收之。崇祯二年，邑举人苏宇元呈县，“取出此田，以供祀典。租谷本学正贡收贮，其钱粮正贡在于学粮项下输纳，春秋备祭。今祠拆毁，其地址租银四钱” ，仍属“正贡” 轮收主祭。

维新祠　在县北城外。明天启二年，为知县谢伟建。地深十六丈，广十丈。中堂三间，前轩三间，左右列为廊舍。大门前铺四间，后地有荔枝圆眼数株，鱼塘一口。其租银作本祠祀典，邑庠诸生为会馆。

陈公司寇祠　在县治南观洞村。明万历十三年建。兵道王泮扁曰：“盛世良臣。” 知县姚舜牧给示祠前，使地方供扫除之役。至崇祯十一年，知府蔡秋卿又行榜申饬。《府志》：言“圮” 者非。

朝天祠　在县治北，东西各长三丈，南北各一丈。贡生黎皞如、顾子享修。

五仙祠　在县城西门外。

阳春县

风云雷雨山川坛　在城南一里。

社稷坛　在城北一里。明洪武三十年，知县黄

景明建

邑厉坛　在城北一里

城隍庙　在县西二十步。

关王庙　在县治南五十馀步。明洪武三十年，千户钟良建。

射木神祠　，在县东南十五里射木山南。汉封储休侯。唐侍郎姜晦贬春州司马，遇旱，祷于射木山辄雨，故立神祠。

东岳行祠　在城东南隅官仓边，深三十四步，阔十六步。一厅二厢房，规模小而有气概。明万历八年，巡检蒋伯崇作倡重修。

阳江县

风云雷雨山川坛　在城东南一里。

社稷坛　在县北一里。明洪武间知县张翼建。邑厉坛　在城北二里。明洪武间知县张翼建。城隍庙　在县西南。元天历间，知州张允明建。明洪武三年知县张翼改为“县城隍庙。” 万历七年署县事同知蔡懋昭改建门庑寝室。万历十五年圮于水，知县宋良木鸠工修复。

澹庵祠　在学后之东，祀胡公铨。

海坛　在顿钵山上。明嘉靖中，知县吴焕章以本邑近海为坛，春秋望祭。久废。

东关帝庙　在崇善坊。明万历间建。

皇清康熙十八年，改建。

西关帝庙　在宣化坊。明洪武二十七年，千户张君德建。后千户仇俊增建。

皇清康熙十八年，副将王嘉贤修。

真武庙　：在濂溪坊。顺治十八年，知县杨泽培重修。

五显庙　在宣化坊。明泰昌元年建，供华光之神。

天妃庙　在南门内，曰“祖庙” ，以城内外之庙尚多也。相传宋朝建，祀五代时，闽、莆神女林航海者多蒙福祐，如观世音，闻声应感。粤东多祀之。庆元五年，敕封“助顺” ；嘉平二年，再封《显惠》，又加“英烈天妃。” 明万历二年，赐额庙曰“灵慈” ，遣使致祭于莆。永乐初年，加封为弘仁普济、护国庇民、明著天妃。

北庙　在北门外半里北山之阴。

皇清顺治八年，士民重修，即“灵德庙”“善应王行祠”也。

林木清华，郊坰仅有。康熙十三年，百总李超等修葺塑像，庙祝昊国藻管收赡庙田租，以奉香灯。

顿钵庙　显祐王李公神祠，立庙已久。崇祯戊辰，邑人张秩伦倡捐重修。去城三里，在山之阿，颇为幽胜。门前望海，山麓临江，圆椒浮水如钵，故曰“顿钵” 也。东对石觉禅林，正锁恩江门户。显应庙　在北津城内。嘉定间，敕封显应王，又封灵祐王，姓何，讳永泰邑马曹村人。又配祀感应大德。舍人姓杜，讳统，统邑杜村人也。《津城既彻》，岿然独存。

东岳庙　在文政坊。宋嘉定中建，今废。

灵著庙　，在县西四十步。宋至道年敕额，元末废。

金鸡庙　在城北半里许涌阳巨石间。宋开宝初，金鸡集巨石，有趋捕之者，鸡入于渊，傍复有三异人随入候之，俱不出。州人以是立庙祀“三圣。”

洪圣王庙　在北津城左隅，扆山临海。

白沙庙　在城西南白沙之阳。明万历中建。三山庙　在福城冈。旧传庙面大海，诸船望之立沉，嗣易庙向，遂无恙。

太傅祠　在西城外，祀宋太傅张世杰。

濂溪祠　在城隍后坊，即“濂溪书院” ，为宋周元公建，原在濂溪坊，久废。

皇清康熙十三年，士民重建，今地规制始备。

忠勇祠　在太平城内。明万历三年，为战死将士建，有电白，知县王许之“记。” 祠久废。《旧志》载：祭田在虔儒四都温德户内，坐落良平坡，税米五斗，岁收谷四十石，以十石纳粮三十石供祭祀。今仅存十五石。

忠迹祠　在崇善坊，即借山亭。明万历丁丑年，郡丞蔡懋昭为明沈公思孝建。有樊玉衡记。旧《志》载祭田二处：一名丹黎，系文政刘汉引田，岁租四十五石；一名麻干，系平地郑良田，岁租四十四石五斗，以供祭祀修葺，今仅存二十石。其祠久废，今并祀濂溪祠。

林侯祠　在城东里许，接官亭右。邑人为邑令林恭章建，今废。旧《志》称《江城碑亭记》旧令者不乏，祠而祀之。

《皇清以来》，一令而已

李侯祠　在东山寺左，即桂香书院。明崇祯二年，邑人为邑令李右谠建，今废。

烈女祠　在朗星坊。明天启元年敕建，马恭姐之祠也，有传。

“贞女祠　” 在德行坊。杜庚姐之祠也，即其旧居。

皇清康熙十三年，改建。

高明县

“风云雷雨山川坛　” ：在北门外。

社稷坛　在城外东南一里。

邑厉坛　在北门外一里。

城隍庙　在西门内

旗纛神　，每岁秋霜降日，县长官同首领官列旗纛于教场，致祭，礼仪如制。

关帝庙　：在东门内。每岁春秋武官祭。

观音庙　在大南村

天妃庙　在城东一里。明嘉靖十九年，知县徐纯建。

真武庙　七在东郊外，一座清泰，一座第村，一座大南村，一座青塘，一座良村，一座幕冈，一座北帝庙　在高田风门凹山。

金花庙　在郊东

“石庙　” 在茶田村。田中耸出一石，有一仙掌印于石上，涧水四面旋绕，茂林森郁。

高镇庙　在高村

凤池庙　在布社村

镇城庙　在城村

护塘庙　在白洞村

水仙庙　在部洲村

祖庙　在铁冈村

镇龙庙　在铁冈村

圣堂庙　在泥滘村

回龙庙　在铁冈村

金城庙　在蛇塘村

龚海庙　在龚村

飞来庙　在罗格村

八角庙　在范州村

独冈庙　在芙蓼村

延庆庙　在良村

《关帝庙　》二一在伦埇村，明万历戊午年建。一在良村。

龙母庙　二伦埇村一座。三洲墟下马头冈一座。

洪圣庙　，仙村四座，铁冈一座，泥滘一座，孔堂四座，苏村一座，“清泰” 一座，“黄泥塘一座，第村一座，岑水” 三座，山坪一座，陈村一座，罗塘一座，宋坑一座，各村皆一座。

象珠庙　在阮埇乡。元至正十七年，乡人巡尉区源清等建。在村边隔水墩。后学道魏校毁拆，迁建于村西圩堤上。

灵龟庙　在清溪都龟峰山之下。

天妃庙　：《扶丽》一座，《幕冈》一座。

游罗庙　在罗俊都

“康公庙　” ，在苏村内，二座。

石龙庙　在罗俊都

文昌祠　：在东门外，每岁春秋生员祭。

义士祠　在县治东，祀义士杨楚。楚原入“府乡贤。” 明嘉靖二年，郡守曾直、奉学道魏校、令伊孙捧回立祠，被飓风毁。三十八年，知县徐纯修复。今无。

忠义祠　：在小峒都。乡民建，祀庆远同知叶祯。扁曰《忠义大夫祠》。今圯。

永赖祠　在阮埇都石洲上。祀两广军门周嘉谟、巡按御史田生金，并祀军门许弘纲、御史王命璿。

报德祠　在清溪都龟峰山下。祀军门许弘纲、周嘉谟、巡按田生金、王命璿“四贤。” 以其发帑银数百两修筑圩堤，为有大功。

陈大夫祠　：在儒学之左。士民为陈振阳建，今圮。

熊公生祠　在延寿寺之左。明万历三十八年，士民为知县熊德扬建，今圮。

岭海具瞻祠　。明郡太守陞岭西道陈濂，清介为民。万历三十一年，上差太监李凤采珠，到处残害。有奸勾引指邑大户盗珠，差官到县捉解，士民联控于道，即申文监察御史李时华，立拏差官，其祸乃已。通邑受恩，建祠祝祀。至崇祯十四年，为有势力者改陈公祠为“三清观” ，安其主于座右。

辅仁文昌祠　：在清溪都内。康熙七年，邑人通判何三复等建。

广利祠　在良村

恩平县

风云雷雨山川坛　在城东南一里。

社稷坛　在城北石神山下。

邑厉坛　在城北石神山下。

城隍庙　在儒学右。明嘉靖间，知县李河图重修。

二忠祠　在县南。祀明副使毛吉，布政兼副使陶鲁。

关帝庙　在按察分司之右。明万历癸酉，知县沉重修，自为“记。” 武官以时举祭。

灵德善应王庙　在水东都龙鼍山南。水旱疾疫，祷之皆验。

大王庙　：在镇远楼内。

二王庙　在朝阳坊

天妃庙　三：一在崇文坊，一在振武坊，一在仕峒。

镇武庙　在城外西北隅。

龙王庙　：在西门河边。

洪圣庙　在静德都火烧冈。

三忠祠　在县东南，祀按察司副使毛吉、湖广左布政使兼广东按察司副使陶鲁。鲁多平寇功，恩平立县，实繇于鲁，人德之，立祠。毛吉讨贼，至恩平云岫山，死之，乃即云岫立祠。明正德末，监察御史毛凤迁于县，与陶并祀，谓之“二忠。” 万历二十五年，知县冯仕复祀丰城见罗李公材，以平定十三村立屯歼贼之功，谓之“三忠。” 岁春秋二祭。

广宁县

风云雷雨山川坛　在城外西南二里。

社稷坛　在城外东南一里。

邑厉坛　在城外东北二里。

城隍庙　在城内东南

盘古庙　在森峒

关帝庙　在永坪墟

朱文公祠　在义学后新仓前。知县黄金从捐建。

巡宰庙　在城内西隅。知县黄金从典史孟魁圣改建。

顾江庙　在东郊

北帝庙　在云集墟

指挥庙　在厚街

都督庙　在折石扶黎洞。

龙阳庙　在射圃水村

六曹庙　在扶留坊

四子庙　在官埠

知府庙　在潭布

伏虎庙　在乌石坊，有记。

欧阳巡简庙　在城西

开平县

山川坛　在东门外乌石冈。

城隍庙　在县右北原冯联圣房舍。

皇清康熙元年，知县俞夔龙塑绘城隍神像。

土地祠　在县前左衙，原劳卓廉房舍。

关圣庙　在县后北，拟迁。

洪圣庙　在东门外，南临河。

德庆州

风云雷雨山川坛　在城西四里。明洪武间，通判孙文显建。

社稷坛　在城西四里。明洪武二年，通判孙文显建。十年，知县介寿重修。

邑厉坛　原在城北，明洪武十七年，知府赵鼎建。正德间，迁于西厢，后复旧。

城隍庙　明洪武初，建于州治东二百步。嘉靖间，迁于元妙观。后以观地建学，遂以旧学为城隍庙。万历二十九年，知州沈有严迁复儒学，仍以观地为庙。

旗纛庙　在旧所后。每岁霜降，本所掌印官先日迎演军器，至日举祭。明季，庙圮。

皇清设城守官祭于“教场《演武亭》。”

关帝庙　在州治北三百步。明洪武九年，千户邵成建。天顺五年，知州周刚、守备徐昇重建。有正堂，有拜亭，有大门，有左右廊，周围以墙。

皇清康熙六年，知州秦世科同城守方弘刚重修。

大忠祠　在香山岳庙后，祀汉陆贾。

中景祠　在东濒江万寿桥之上，祀宋赵师目。兴化祠　在金林乡，祀明州人陈𫖳。

杨都御史祠　在州东北百馀步。祀明都御史杨信民。

惠德祠　在香山东岳庙前，祀明御史张岳。《孝迩庙　》在州东一百里灵陵水口，即程溪龙母蒲氏庙。

东岳庙　在州治北二里香山寺，创自宋乾道间，郡守莆阳吴公重修，教授黄适记。明洪武二十九年，镇府常有安、吏目徐孟惠改创。

皇清康熙五年，知州秦世科重建。

北帝庙　在三元塔西，今废。

“五显庙　” 二：一在城内澄清坊，一在城外迎恩坊。

忠显庙　在州北四百步，今圮。

西庙　即永济行宫，在城西五里白石泉，今毁。“天妃庙　” 在州东五里登云桥左，唐天宝建，今圮。

东胜庙　在东胜门外，康熙十一年重修。独树庙　在州东九里，亦龙母行祠，今圮。金定庙　在州东五十里金定村。亦龙母行祠。忠勇庙　在州东一里，元建，祀陈元帅。

兵马庙　即兴化祠，在四都马墟。

洞主庙　在六都九龙洞。

康王庙　在城内州治东，宋建。

洪圣祠　在州东十里，顺治丙戌重建。

沈公祠　在三元塔西畔，今圮。

锦石祠　在州西五十里，今圮。

先正祠　明成化间，州判庄楷建，今圮。

熊公祠　在城隍庙左。明嘉靖间建，祀州判熊文绶。

刘公祠　在学宫左

土地祠　：在州治头门内东。春、秋二仲月上戊日，正官莅祭。

封川县

风云雷雨山川坛　在社稷坛少南。

社稷坛　在县西北三里。明洪武十年，知县安玙建。

邑厉坛　在社稷坛北

城隍庙　在县东三十步。明洪武元年，知州薛明理建。弘治间，知县莫捍修。

东岳行祠　在光孝祠东，今废。

五显庙　在城东三十步。明嘉靖二年毁。今为“旌善亭。”

真武庙　在县西六里

开建县

风云雷雨山川坛　在城北一里。

社稷坛　在城北一里。明洪武二年，主簿罗名广建。

邑厉坛　在城北一里

城隍庙　在县治东十五步。明成化初，知县陈琳迁建。嘉靖间，署县事推官赵琳修。

关帝庙　在县南龙吟桥之北埠。

天妃庙　在县南隔溪龙吟桥之南埠。

龙母庙　在县南里许一都。康熙九年，邑令张冲斗重修。

盘古庙　在县东北一里一都。日久倾圮。康熙十年，典史相君业捐资重修。

解元庙　在县东北一里二都。

五显庙　在县北二里一都。

禹浪庙　在县北二里一都。

龙山庙　在县东七里一都。

城西庙　在县西二里一都，临江，官民船桨往来，于此祈祷。

南山庙　在县东十五里三都。

德胜庙　在县南八里二都。

朝侯庙　在县南十五里二都。

石鼓庙　在县南十五里二都。

大梁庙　在县东北六十里四都。

行军庙　在县南五里二都。

功庙　在县东二十五里三都。

都斛庙　在县南十五里二都。

广勇庙　在县东六十里四都。

金富庙　在县东北六十里四都。

金山庙　在县东北三十里四都。

莫罗庙　在县东北一百里四都。

上林庙　在县东北三十里四都。

中林庙　在县东北二十八里四都。

桂林庙　在县东北三十里四都。

总镇庙　在县东北二十七里四都。合上中林而祀之，谓之“总庙。”

思降庙　在县东二十五里三都。

孝子祠　在县南门西街口，今圮。

节妇祠　在县南门西街口，今圮。

状元祠　在三都金镂村状元井之上。